Sámediggeráđđi lea nammadan ođđa vuorrasiidráđi.

**Sámedikki vuorrasiidráđđi lea Sámediggeráđi ráđđeaddi orgána ja galgá veahkehit Sámedikki vuorasolbmuid politihka hábmet.**

Vuorrasiidráđđi buktá cealkámušaid sámediggeráđi plánejuvvon dieđáhusaide, plánaide ja ovttaskas fágasuorggi čilgehusaide, muhto ovddida maid eará áššiid mat leat vuorrasiidda áigeguovdilat.

- Mii leat ožžon viiddis ovttastuhttojuvvon vuorrasiidráđi davimusas lulimussii, čeahpes ja áŋgiris olbmot iešguđetlágan servvodatsurggiin. Máŋgasiin lea maid guhkes politihkalaš hárjáneapmi. Mii illudit ovttasbargat dáinna ráđiin áššiiguin mat gusket sámi vuorrasiidda, muhto maid sámi servodagaide muđui, lohka sámediggeráđđi Hans Ole Eira (Gb).

**Sámedikki vuorrasiidráđi 2022-2025 lahtut**

Kristine Julie Eira, Guovdageaidnu (Jođiheaddji)

Rávdna Anti, Oslo

Inge Anders Svonni, Lodegat

Laila Somby Sandvik, Kárášjohka

Toaemma Bientie, Storforshei

**Várrelahtut:**

Annie Leonore Henriksen, Hámmárfeasta

Inga Pettersen Lindi, Unjárga

Ragnhild Lien Rahka, Ájluokta

Frank Bertheusen, Áhkánjárga

Viktor Johnsen, Áltá

**Vuorrasiidráđi mandáhta lea:**

Vuorrasiidráđđi sáhttá ieš ovddidit áššiid Sámediggeráđđái.

Jus vuorrasiidráđđi háliida ovddidit áššiid earáide go sámediggeráđđái, de ferte áibbas čielggas ahte lea vuorrasiidráđi cealkámuš.